**Začlenenie prierezových tém**

Prierezové témy odrážajú vo vyučovacom procese aktuálne problémy súčasného sveta a preto sú neoddeliteľnou súčasťou základného vzdelania. Prierezové témy v sebe zahrňujú kľúčové kompetencie a ich realizácia sa premietne do práce každého učiteľa.
Z daných prierezových tém nevytvárame samostatné vyučovacie predmety, ale integrujeme ich do všetkých vyučovacích predmetov všetkých ročníkov. Väčšina tematických okruhov prierezových tém je implementovaná prirodzene a nenásilnou formou tak, aby to žiaci nevnímali ako násilný prvok na vyučovacej hodine.

**Prierezové témy:**

* *osobnostný a sociálny rozvoj*
* *environmentálna výchova*
* *mediálna výchova*
* *multikultúrna výchova*
* *dopravná výchova – výchova k bezpečnosti v cestnej premávke*
* *ochrana života a zdravia*
* *tvorba projektu a prezentačné zručnosti*
* *regionálna výchova a tradičná ľudová kultúra*
* *finančná gramotnosť*

sú začlenené do predmetov podľa svojho obsahu a uvedené sú v tematicko výchovno-vzdelávacích plánoch jednotlivých predmetov. TVVP bližšie uvádzajú, ktorú prierezovú tému dané učivo rozvíja.

Stručná charakteristika prierezových tém.

**OSOBNOSTNÝ A SOCIÁLNY ROZVOJ**

Prierezová oblasť osobnostný a sociálny rozvoj rozvíja ľudský potenciál žiakov, poskytuje žiakom základy pre plnohodnotný a zodpovedný život. Znamená to nielen študijný (akademický) rozvoj žiakov, ale aj rozvíjanie osobných a sociálnych spôsobilostí, ktoré spätne akademický rozvoj podporujú. Aby žiak získal kvalitné vzdelanie, k tomu je potrebné aby si už od primárneho vzdelávania rozvíjal sebareflexiu (rozmýšľal o sebe), spoznával sám seba, svoje dobré ale aj slabé stránky, rozvíjal si sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie. V tejto súvislosti je potrebné aby sa naučil uplatňovať svoje práva, ale aj rešpektovať názory, potreby a práva ostatných.

Dôležité je, aby prierezová téma podporovala u žiakov rozvoj schopnosti uplatňovať prevenciu sociálno-patologických javov (šikanovanie, agresivita, užívanie návykových látok). Cieľom je, aby žiak získaval a udržal si osobnostnú integritu, pestoval kvalitné medziľudské vzťahy, rozvíjať sociálne spôsobilosti potrebné pre osobný a sociálny život a spoluprácu. V tejto prierezovej tematike sa uplatňuje aj vzdelávanie k ľudským právam ale aj k rodinnej výchove. Téma sa prelína všetkými obsahovými vzdelávacími oblasťami, pričom sa pri jej uskutočňovaní berú do úvahy aktuálne potreby žiakov. Najviac priestoru má v predmete etická výchova, ale je dôležité aby si učiteľ uvedomil, že na dosiahnutie cieľov tejto prierezovej tematiky je nutné vymedziť priestor aj v náukových predmetoch. Nevyhnutné je, aby sa všetky témy realizovali prakticky, prostredníctvom vhodných cvičení, modelových situácií, diskusií, hier a iných interaktívnych metód.

**ENVIRONMENTÁLNA VÝCHOVA**

Environmentálna výchova je prierezová téma, prelína sa všetkými predmetmi, ale najmä prírodovedou, vlastivedou, pracovným vyučovaním, etickou výchovou. Cieľom je prispieť k rozvoju osobnosti žiaka tak, že nadobudne schopnosť chápať, analyzovať a hodnotiť vzťahy medzi človekom a jeho životným prostredím vo svojom okolí, pričom zároveň chápe potrebu ochrany životného prostredia na celom svete. Dôležité je, aby žiaci získali vedomosti ale aj zručnosti, ktorými môžu pomáhať životnému prostrediu jednoduchými činnosťami, ktoré sú im primerané a vhodné - chrániť rastliny, zvieratá, mať kladný vzťah k domácim zvieratám ale aj k zvieratám v prírode, starať sa o svoje okolie a pod..

Organizačne je vhodné prierezovú tému začleniť do viacerých predmetov prostredníctvom jednotlivých tém, projektov alebo urobiť kurzovou formou, napríklad zamerať sa jeden týždeň na environmentálnu výchovu – s teoretickou a praktickou časťou.

**MEDIÁLNA VÝCHOVA**

Žiaci sú už vo veku 7 - 11 rokov vystavení vplyvom médií – nielen elektronických ale aj tlačených rôznych časopisov. Zvlášť vo veľkej obľube sú televízia a počítač. Nie každý žiak dokáže ich obsah selektovať, preto sa čoraz viac do popredia dostáva potreba rozvíjať u žiakov mediálnu kompetenciu, ktorý by umožnila žiakom osvojiť si stratégie kompetentného zaobchádzania s rôznymi druhmi médií, kriticky a selektívne využívať médiá a ich produkty, čo znamená, že učiteľ by mal viesť žiakov k tomu, aby lepšie poznali a chápali pravidlá fungovania „mediálneho sveta“, primerane veku sa v ňom orientovali. Formovať schopnosť detí primerane veku posudzovať mediálne šírené posolstvá, objavovať v nich to hodnotné, pozitívne formujúce ich osobnostný a profesijný rast, ale tiež ich schopnosť uvedomovať si negatívne mediálne vplyvy na svoju osobnosť a snažiť sa ich zodpovedným prístupom eliminovať.

**MULTIKULTÚRNA VÝCHOVA**

Multikultúrna výchova je zaradená do obsahu vzdelávania s ohľadom na slovenské kultúrne prostredie, kde po stáročia spolunažívali príslušníci rôzneho etnického, národného, náboženského a kultúrneho pôvodu. Tradičná kultúrna rozmanitosť sa pritom v súčasnosti ešte prehlbuje vďaka viacerým trendom, ktoré sa často zastrešujú pojmom globalizácia. Jedným z týchto trendov, ktorý výrazne zvyšuje rozmanitosť kultúr na Slovensku, je migrácia príslušníkov vzdialenejších a doposiaľ nepoznaných kultúr a subkultúr. Multikultúrnosť slovenskej spoločnosti však nikdy neznamenala len pokojné spolunažívanie rôznych skupín obyvateľov, ale vždy bola a dodnes je poznačená aj predsudkami a stereotypmi, ktoré sa prejavujú v rôznych podobách neznášanlivosti, rasizmu, či xenofóbie.

Žiaci všetkých vekových kategórií budú čoraz častejšie v osobnom aj verejnom živote vystavení rôznym kultúrnym vplyvom a v čoraz väčšej miere sa budú dostávať do kontaktu s príslušníkmi iných kultúr. Preto je potrebné, aby boli na tieto výzvy pripravení, a aby boli schopní rozoznať, rešpektovať a podporovať rôzne kultúrne ukotvenie vo svojom okolí. Cieľom prierezovej témy multikultúrna výchova je preto výchovné a vzdelávacie pôsobenie zamerané na rozvoj poznania rozličných tradičných aj nových kultúr a subkultúr, akceptáciu kultúrnej rozmanitosti ako spoločenskej reality a rozvoj tolerancie, rešpektu a prosociálneho správania a konania vo vzťahu ku kultúrnej odlišnosti. Edukačná činnosť je zameraná na to, aby škola fungovala ako spravodlivé systémy, kde majú všetci žiaci rovnakú príležitosť rozvíjať svoj potenciál. Žiaci spoznávajú svoju kultúru aj iné kultúry, históriu, zvyky a tradície ich predstaviteľov, rešpektujú tieto kultúry ako rovnocenné a dokáže s ich príslušníkmi konštruktívne komunikovať a spolupracovať.

Multikultúrnu výchovu možno prirodzene začleniť do humanitných a spoločenskovedných predmetov. Prvky multikultúrnej výchovy však možno v obsahovej a metodickej rovine či s pomocou vhodných príkladov rozvíjať aj v prírodovedných predmetoch či pri výučbe materinského jazyka.

**DOPRAVNÁ VÝCHOVA – VÝCHOVA K BEZPEČNOSTI V CESTNEJ PREMÁVKE**

Úlohou výchovy k bezpečnosti v cestnej premávke v škole je postupne pripraviť deti na samostatný pohyb v cestnej premávke - ako chodcov alebo cyklistov - pričom je potrebné mať na zreteli aj aspekt výchovy budúcich vodičov motorových vozidiel. Realizácia učebnej činnosti sa uskutočňuje v objekte školy, na detských dopravných ihriskách alebo v bezpečných priestoroch v okolí školy. Ciele výchovy k bezpečnosti v cestnej premávke zahŕňajú oblasť kognitívnu, afektívnu a psychomotorickú, ktoré je potrebné proporcionálne rozvíjať. Ciele sú zostavené v zmysle týchto kritérií :

* pochopiť funkcie dopravy ako riadeného systému vymedzeného všeobecne záväznými

 právnymi predpismi,

* sformovať si mravné vedomie a správanie sa v zmysle morálnej a právnej zodpovednosti

 pri chôdzi a jazde v cestnej premávke,

* uplatňovať zásady bezpečného správania sa v cestnej premávke podľa všeobecne záväzných právnych predpisov, a to ako chodec, korčuliar, cyklista, cestujúci (spolujazdec) a pod.,
* spôsobilosť pozorovať svoje okolie, vyhodnocovať situáciu z hľadiska bezpečnosti aplikovať návyky bezpečného správania sa v cestnej premávke v praktickom živote,
* schopnosť zvládnuť techniku chôdze a jazdy na bicykli,
* schopnosť zvládnuť základné taktické prvky chôdze a jazdy v cestnej premávke,
* pochopiť význam technického stavu a údržby vozidiel pre bezpečnú jazdu v cestnej premávke a prakticky zvládnuť základné úlohy údržby bicykla,
* uvedomiť si význam technických podmienok dopravy a zariadení ovplyvňujúcich bezpečnosť cestnej premávky.

**OCHRANA ŽIVOTA A ZDRAVIA**

**1. Charakteristika učiva**

Prierezová tematika Ochrana života a zdravia (OŽZ) sa realizuje prostredníctvom vyučovacích predmetov štátneho vzdelávacieho programu a obsahom samostatných organizačných foriem vyučovania – didaktických hier a účelových cvičení. Aplikuje sa v ňom učivo, ktoré bolo v minulosti súčasťou ochrany človeka a prírody (OČP). Z jeho obsahu bola vyčlenená ochrana prírody a dopravná výchova do iných vzdelávacích oblastí štátneho vzdelávacieho programu. Ochrana človeka a jeho zdravia integruje postoje, vedomosti a zručnosti žiakov zamerané na ochranu života a zdravia v mimoriadnych situáciách, tiež pri pobyte a pohybe v prírode, ktoré môžu vzniknúť vplyvom nepredvídaných skutočností ohrozujúcich človeka a jeho okolie.

**2. Ciele učiva**

Povinné učivo, ktoré nie je samostatným predmetomje súčasťou výchovy a vzdelávania žiakov základných škôl.Poskytuje žiakom potrebné teoretické vedomosti, praktické poznatky a formuje ich vzťah k problematike ochrany svojho zdravia a života, tiež zdravia a života iných ľudí.

Formatívna a informatívna zložka učiva sa prezentuje činnosťou žiakov:

1. morálnou, ktorá tvorí základ ich vlasteneckého a národného cítenia;
2. odbornou, ktorá im umožňuje osvojenie vedomostí a zručností v sebaochrane a poskytovaní pomoci iným v prípade ohrozenia zdravia a života;
3. psychologickou, ktorá pôsobí na proces adaptácie v požiadavkách záťažových situácií;
4. fyzickou, pre ktorú je charakteristická tvorba predpokladov na dosiahnutie vyššej telesnej zdatnosti a celkovej odolnosti organizmu na fyzickú a psychickú záťaž náročných životných situácií;

Kompetencie preberaného učiva zahŕňajú individuálne, medziľudské aspekty a pokrývajú formy správania, ktoré jednotlivec využíva na efektívnu a konštruktívnu účasť na spoločenskom živote v prípadoch riešenia konfliktov. Základné zručnosti v rámci tejto kompetencie zahŕňajú schopnosť účelne komunikovať v rozličných prostrediach a situáciách ohrozujúcich život a zdravie človeka. Tieto spoločenské a občianske kompetencie by mali ovplyvniť schopnosť žiakov zvládať stres a frustráciu, komunikáciu s inými ľuďmi a solidaritu pri riešení problémov širšej komunity ľudí.

Možno predpokladať, že rozvíjaním týchto vlastností sa utvárajú požadované schopnosti potrebné pre občana v oblasti ochrany života a zdravia ( OŽZ ) a to nielen v aktuálnom čase počas vzdelávania v škole, ale aj v úlohe perspektívnej v dospelosti v rôznych zamestnaniach.

Absolvovaním učiva získavajú žiaci nevyhnutné vedomosti, zručnosti a návyky potrebné na prežitie pri vzniku mimoriadnej udalosti a v čase vyhlásenia mimoriadnej situácie. Učivo obsahuje opatrenia a popis činností pri záchrane života, zdravia a majetku obyvateľov pri odstraňovaní následkov mimoriadnych udalostí. Svojou humánnou podstatou má pre žiakov mimoriadny význam. Sebaochrana a vzájomná pomoc vychádza z práva každého občana byť včas varovaný pred hroziacim nebezpečenstvom varovnými signálmi, zabezpečený individuálnymi ochrannými prostriedkami , evakuáciou a ukrytím. Mimoriadna udalosť môže vzniknúť v rôznych častiach štátu kedykoľvek. Občania nemôžu očakávať okamžité poskytnutie pomoci. Z toho dôvodu musia byť schopní v rámci svojich možností chrániť svoje zdravie a poskytnúť pomoc iným osobám.

Cieľom spoločnosti je pripraviť každého jedinca na život v prostredí , v ktorom sa nachádza. Nevyhnutným predpokladom k tomu je aj poznávanie prírodného prostredia. Prioritne je učivo obsahom orientované na zvládnutie situácií vzniknutých vplyvom priemyselných a ekologických havárií, dopravnými nehodami, živelnými pohromami a prírodnými katastrofami. Zároveň napomáha zvládnuť nevhodné podmienky v situáciách vzniknutých pôsobením cudzej moci, terorizmu voči občanom nášho štátu.

V obsahu učiva je viac tém, ktoré sa odvíjajú zo základov takých oblastí, ktoré môžu prispieť k rozvoju vedomostí, zručností a návykov pre ochranu človeka a spoločnosti. Pre dosiahnutie cieľov využíva OŽZ daný tematický obsah, vhodné organizačné formy, metódy a prostriedky prispôsobené daným podmienkam. Opakovanie určitých zhodných prvkov a príbuznosti tém treba chápať z hľadiska cieľov v ročníku ( vidieť, poznať, ovládať, získať poznatok a zručnosť ).

Na záver deväť ročného štúdia na základnej škole by mali žiaci teoreticky a prakticky ovládať vybrané úlohy:

* z tematiky riešenia mimoriadnych situácií – civilná ochrana;
* zo zdravotnej prípravy vedieť poskytnúť predlekársku prvú pomoc;
* vedieť zvládnuť základné činnosti pri pohybe a pobyte v prírode ;
* vzhľadom na vek a pohlavie optimálne zvyšovať psychickú, fyzickú pripravenosť a odolnosť pre prípad vzniku predpokladaných mimoriadnych situácií.

**3. Obsah a realizácia učiva**

Odbornú zložku učiva napĺňajú tematické celky s uvedeným obsahom :

* riešenie mimoriadnych situácií- civilná ochrana
* zdravotná príprava
* pohyb a pobyt v prírode

Na realizáciu učiva OŽZ sa využívajú viaceré organizačné formy :

Didaktické hry ( DH ) v 1.-4. ročníku sa konajú v prírode 1 krát v roku v trvaní 4 hodín. Pred DH realizujeme deň prípravy najmä na teoretickú časť v rozsahu 2-4 hodín podľa náročnosti plánovaných činností. Didaktické hry nezamieňame s cvičeniami v prírode v rámci telesnej výchovy -učivo z turistiky.

Didaktické hry možno vykonať po ročníkoch - triedach. Na komplexnejšie zabezpečenie uplatňovania učiva je možné využívať ďalšie vzdelávacie a organizačné činnosti školy :

* vhodné témy z obsahu niektorých vyučovacích predmetov – medzi predmetové vzťahy,
* úlohy objektovej ochrany školy,
* rešpektovanie vnútorného poriadku školy,
* požiarne a poplachové smernice,
* zabezpečenie úrazovej zábrany a predlekárskej prvej pomoci,
* cvičenia v prírode v rámci TV,
* príprava učiteľov na proces v DH.

**3. Obsah tematických celkov v jednotlivých ročníkoch**

**3.1. Prvý stupeň základnej** **školy – primárne vzdelávanie**

3.1.1. Obsahové zameranie v 1.ročníku

1. Riešenie mimoriadnych situácií – civilná ochrana
2. naša obec – všeobecná charakteristika;
3. evakuácia školy v prípade ohrozenia – postup opustenia školy, miesto zhromaždenia, presun do bezpečného priestoru;
4. signály civilnej ochrany a činnosť žiakov po ich vyhlásení;
5. horľaviny a ich následky;

Zdravotná príprava

* vybavenie domácej lekárničky a jej využitie pri poskytnutí prvej pomoci; nebezpečenstvo svojvoľného použitia liekov;
* ošetrenie odrenín ruky, nohy, prstov a hlavy;
* privolanie pomoci k zranenému;
* význam symbolu „ červený kríž“;
1. Pohyb a pobyt v prírode
* orientácia v mieste školy a jej okolí;
* určenie svetových strán podľa slnka;
* významné budovy a ich účel – zdravotné stredisko, lekáreň, pošta, telefón; predajne, železničná a autobusová stanica, miestny úrad;
* historické objekty našej obce – pamätné domy, zrúcaniny, pamätníky, múzeá, galérie;
* poznávanie zelene v okolí obce;
* správanie sa k osamelým zvieratám;

3.1.2. Obsahové zameranie v 2. ročníku

1. Riešenie mimoriadnych situácií – civilná ochrana
* možnosti vzniku mimoriadnych udalostí v prírode a na objektoch;
* zoznámenie sa s detskou ochrannou maskou ( DM-1, CM3-3/h),určenie veľkosti;
* druhy signálov civilnej ochrany a činnosť žiakov na vyhlásenie varovného signálu „ Všeobecné ohrozenie“;
* evakuácia školy v prípade ohrozenia požiarom;
* protipožiarne stanovište, kde sa nachádza zbor požiarnej ochrany a spôsob jeho privolania;
* nebezpečenstvá pri zaobchádzaní s elektrickým a plynovým zariadením;
* zápalky, zapaľovače a horľaviny;
1. Zdravotná príprava
* kedy a kadiaľ do zdravotného strediska;
* správanie sa v čakárni, u lekára a pri školských lekárskych prehliadkach;
* pomoc lekárov chorým a zraneným;
* ochrana pred chorobami, účelné obliekanie;
* ochrana a prvá pomoc pri zistení kliešťa, uštipnutí zmijou, osou a včelou;
1. Pohyb a pobyt v prírode
* význam vody v prírode, pitie povrchovej vody;
* jedovaté rastliny, jedovaté huby;
* zásady správneho a bezpečného správania sa v prírode;
* zvieratá vo voľnej prírode, nebezpečenstvo besnoty;
* značenie turistických chodníkov;

3.1.3. Obsahové zameranie v 3. ročníku

 a) Riešenie mimoriadnych situácií – civilná ochrana

* evakuácia žiakov pri ohrození školy a jej okolia – prírodné katastrofy, živelné pohromy a výhražné správy;
* varovné signály CO a činnosť žiakov pri ich vyhlásení;
* druhy mimoriadnych udalostí a spôsob ich vyhlasovania;
* poloha školy, ulice, oboznámenie sa so zdrojmi ohrozenia;

 b) Zdravotná príprava

* všeobecné zásady ochrany zdravia aplikované na časti ľudského tela a časti tváre; starostlivosť o chrup;
* hygiena tela, bielizne, šiat;
* správna životospráva – jedlo, spánok, oddych, učenie;
* ošetrovanie a obväzovanie prstov ruky, lakťa, oka, hlavy;

c) Pohyb a pobyt v prírode

* okolie našej obce, stanovište našej školy;
* orientácia podľa poludňajšieho tieňa;
* približné určovanie významných budov a iných dominánt v okolí podľa svetových strán;
* tvary zemského povrchu – rovina, pahorkatina, vysočina, kopec, hora, úbočie, svah, úpätie;
* chránené územie, objekty a prírodné útvary v obci a jej okolí;

3.1.4. Obsahové zameranie vo 4. ročníku

1. Riešenie mimoriadnych situácií – civilná ochrana
* nebezpečné látky v okolí školy ( amoniak, chlór a pod. ), zásady ochrany, prvá pomoc pri zasiahnutí organizmu;
* použitie detskej ochrannej masky, nasadzovanie spolužiakovi (DM-1, CM3-3/h );
* význam a použitie improvizovaných prostriedkov individuálnej ochrany – protichemickej a protiradiačnej;
* ukážka detského ochranného vaku ( DV-75 ) a detskej kazajky;
* ( DK-88 );
* činnosť pri varovných signáloch CO;
* zásady vykonania čiastočnej hygienickej očisty;
1. Zdravotná príprava
* starostlivosť o vitálne ústroje ľudského organizmu;
* zdravie a choroby, nákazlivé choroby a ochrana pred nimi;
* obväzovanie nohy, kolena, lýtka, stehna;
* jednoduché obväzovanie ovínadlami a šatkami pri povrchovom poranení rúk, nôh, prstov;
1. Pohyb a pobyt v prírode
* určovanie hraníc SR a susediacich štátov na mape;
* určovanie nadmorských výšok na mape okolia;
* jednoduchý odhad krátkych vzdialeností;
* jednoduchý náčrt pochodu, kresba okolia stanovišťa – panoráma;
* čítanie z mapy- podľa farieb a topografických značiek;
* určovanie svetových strán na mape a podľa mapy;
* starostlivosť o lesné zvieratá a vtáctvo;
* význam čistého ovzdušia pre človeka a prírodu;
* zásady uhasenia ohniska;

**4. Vzdelávací štandard**

učiva ochrany života a zdravia pre primárne vzdelávanie v základných školách

s exemplifikačnými úlohami

T e m a t i c k ý c e l o k **:** Riešenie mimoriadnych udalostí – civilná ochrana

1. ročník

Obsahový štandard:

Naša obec – všeobecná charakteristika. Varovný signál. Povinnosti a činnosti žiakov pri vyhlásení signálov pri vzniku mimoriadnych udalostí. Spôsob evakuácie školy v prípade ohrozenia požiarom. Základné druhy horľavín a ich následky.

Výkonový štandard:

*1. Varovné signály a činnosť žiakov po varovaní*

1.2 Poznať signál „Všeobecné ohrozenie“ a činnosť po jeho vyhlásení.

1.2.1 Povedz, ako sa dozvieš o hroziacom nebezpečenstve.

1.2.2 Uveď, aký tón vydáva siréna pri signáli „Všeobecné ohrozenie“.

1.2.3 Povedz, čím sa líši signál „Všeobecné ohrozenie“ od signálu „Ohrozenie vodou“.

*2. Evakuácia školy v prípade ohrozenia*

* 1. Poznať činnosti pri opustení školy v prípade ohrozenia.
		1. Vymenuj, ktoré materiály v škole, triede sú horľavé.
		2. Ukáž, kde stojíš v skupine pred odchodom z triedy.
		3. Povedz, ktorou cestou pôjdeš z triedy po vyhlásení signálu v prípade ohrozenia.
		4. Uveď príklad, kedy sa evakuuje škola.
		5. Urči miesto, kde sa v škole nachádza sklad civilnej ochrany.
1. ročník

Obsahový štandard:

Možnosti vzniku mimoriadnych udalostí. Druhy varovných signálov. Opatrenia na ochranu životov, zdravia a majetku pri vzniku mimoriadnej udalosti. Spôsob evakuácie. Detská ochranná maska a jej použitie. Pravidlá správania sa v prípade ohrozenia požiarom. Protipožiarne stanovište. Nebezpečenstvo hroziace pri manipulácii so zápalkami, zapaľovačmi a horľavinami, s elektrickým a plynovým zariadením.

Výkonový štandard:

*1. Mimoriadne udalosti – možnosti vzniku*

1.1 Poznať riziká, ktoré ohrozujú život, zdravie, majetok.

* + 1. Charakterizuj svojimi slovami pojem mimoriadna situácia, udalosť.
		2. Povedz aspoň dve možnosti vzniku mimoriadnej udalosti v prírode a na objektoch.
		3. Povedz, kde v blízkosti školy a tvojho bydliska môže dôjsť k vzniku mimoriadnej udalosti.
		4. Urči, ako znie tón pri vyhlásení varovného signálu „Všeobecné ohrozenie“.

*2. Požiarna ochrana*

* 1. Osvojiť si pravidlá evakuácie pri ohrození požiarom.
		1. Popíš únikovú cestu v prípade vyhlásenia evakuácie pri vzniku požiaru.
		2. Uveď, kto a ako vyhlási signál „Horí“ na škole.
		3. Povedz, komu a ako je potrebné ohlásiť požiar.
	2. Poznať nebezpečenstvo pri manipulácii s materiálom umožňujúcim vznik požiaru.
		1. Vysvetli nebezpečenstvo použitia otvoreného ohňa v blízkosti horľavých a výbušných látok.
		2. Urči, kde v škole sú umiestnené hasiace prístroje.
		3. Povedz, čo všetko je potrebné skontrolovať pred odchodom z domu do školy, aby nedošlo k požiaru.

*3. Prostriedky individuálnej ochrany*

* 1. Poznať základné prostriedky ochrany jednotlivca.
		1. Vymenuj bežné dosiahnuteľné prostriedky ochrany jednotlivca.
		2. Povedz, pomocou čoho a ako sa zisťuje veľkosť ochrannej masky.

3. ročník

Obsahový štandard:

Charakteristika jednotlivých druhov mimoriadnych udalostí. Druhy a spôsob vyhlásenia varovných signálov. Opatrenia na ochranu životov, zdravia a majetku pri vzniku mimoriadnej udalosti. Možné zdroje ohrozenia vzhľadom na polohu školy. Spôsob evakuácie v prípade ohrozenia školy a jej okolia – havária, živelná pohroma, katastrofa.. Povinnosti žiakov pri organizácii evakuácie.

Výkonový štandard:

*1. Mimoriadne udalosti*

* 1. Poznať druhy mimoriadnych udalostí a spôsob ich vyhlásenia.
		1. Charakterizuj živelnú pohromu, haváriu, katastrofu.
		2. Povedz, čo urobíš keď zaznie siréna a nenachádzaš sa v škole ani doma, ale vonku.
		3. Povedz, ako sa dozvieš o hroziacom nebezpečenstve a vzniku mimoriadnej udalosti.
		4. Uveď, ako dlho počuť sirénu pri signáli „Všeobecné ohrozenie“.
		5. Uveď miesta možností vzniku mimoriadnych udalostí v okolí školy, bydliska.
		6. Vymenuj najčastejšie požiarne nedostatky (závady) v škole, v domácnosti.

*2. Evakuácia*

* 1. Osvojiť si základné zákony pri evakuácii školy.
		1. Povedz, ako sa môžeme evakuovať z ohrozeného priestoru.
		2. Vymenuj, ktoré veci sa odporúčajú vziať si zo sebou pri evakuácii – evakuačná batožina.
		3. Uveď hmotnosť evakuačnej batožiny pre deti.

4.ročník

Obsahový štandard:

Nebezpečné (zdraviu škodlivé) látky. Možnosti výskytu nebezpečných látok v okolí školy. Predlekárska pomoc v prípade zasiahnutia organizmu zdraviu škodlivými látkami. Opatrenia na ochranu životov, zdravia v prípade vzniku mimoriadnej udalosti. Čiastočná hygienická očista a jej význam pre ochranu zdravia. Detské ochranné prostriedky (ochranná maska, kazajka, vak), ich význam a použitie.

 Výkonový štandard:

*1. Nebezpečné látky – druhy, zásady ochrany*

* 1. Získať prehľad o nebezpečných látkach vyskytujúcich sa okolí školy a bydliska.
		1. Vymenuj aspoň tri priemyselné podniky (závody), ktoré v okolí školy a bydliska pracujú s nebezpečnými látkami
		2. Povedz, ktoré zdraviu škodlivé látky poznáš.
		3. Urči, v ktorom smere sa šíri nebezpečná látka pri poveternostných podmienkach a ktorým smerom opustíš ohrozený priestor.
		4. Povedz načo môžu byť použité nebezpečné látky v prípade teroristického útoku.
1. *Detské prostriedky individuálnej ochrany*
	1. Poznať základné prostriedky ochrany detí.
		1. Vymenuj najzákladnejšie prostriedky detskej ochrany dýchacích ciest a očí.
		2. Uveď vek detí pre použitie ochrannej masky DM 1.

2.1.3 Vymenuj najznámejšie prostriedky na improvizovanú ochranu celého tela.

2.1.4 Urči, v akej polohe je maska v prípade jej nasadenia.

2.1.5 Uveď základné činnosti pri čiastočnej hygienickej očiste tela a vysvetli jej význam.

T e m a t i c k ý c e l o k : Pohyb a pobyt v prírode

1. ročník

Obsahový štandard:

Orientácia v mieste školy a jej okolí. Osvojiť si vedomosti, zručnosti a pohyb v teréne podľa prírodných úkazov. Základné informácie o významných budovách a ich účele. Historické objekty v obci a jej okolí.

Výkonový štandard:

*1. Orientácia v mieste školy a jej okolí*

* 1. Poznať svoju školu.
		1. Uveď názov ulice, na ktorej sídli škola.
		2. Urči miesto tvojej triedy v budove školy.
		3. Ukáž na pláne školy jedáleň, telocvičňu, východ z budovy.
	2. Poznať okolie školy.
		1. Vymenuj najmenej dve ulice, ktorými prechádzaš cestou z domu do školy.
		2. Uveď presnú adresu svojho bydliska.

*2. Určovanie svetových strán*

* 1. Poznať svetové strany
		1. Ukáž, kde na obzore vychádza a kde zapadá slnko.
		2. Vysvetli určovanie svetových strán podľa slnka.
1. *Významné budovy a ich účel*
	1. Poznať významné budovy v mieste bydliska a školy.
		1. Popíš presné miesto, kde sa nachádza zdravotné stredisko v obci.
		2. Uveď približné miesto pošty.
		3. Vymenuj dopravné prostriedky pomocou ktorých sa dostaneš do školy.
		4. Zhotov jednoduchý náčrt dôležitých budov v okolí školy a mieste bydliska.

2. ročník

Obsahový štandard:

Význam vody v prírode a jej konzumácia. Zásady správneho a bezpečného správania sa v prírode. Jedovaté  huby. Značenie turistických chodníkov.

Výkonový štandard:

*1. Príroda – charakteristika a význam*

* 1. Charakterizovať význam vody v prírode.
		1. Povedz, ktorá rieka preteká v mieste tvojho bydliska, alebo okolí.
		2. Povedz, čím sa znečisťuje voda v prírode.
	2. Poznať jedovaté  huby.
		1. Rozlíš jedovaté huby na obrázku.

*2. Správanie sa a pohyb v prírode*

2.1 Poznať zásady pohybu a pobytu v prírode.

2.1.1 Povedz, prečo nemáme poškodzovať prírodu.

2.1.4 Opíš, možné následky nesprávneho ukrytia pred bleskom.

* 1. Poznať turistické chodníky
		1. Urči miesto, kde sa nachádza najbližší turistický chodník v okolí školy, obce.
		2. Popíš, ako sa označujú turistické chodníky.
1. ročník

Obsahový štandard:

Okolie obce, chránené územia, objekty a prírodné útvary. Orientácia podľa poludňajšieho tieňa. Hlavné a vedľajšie svetové strany. Významné budovy a dominanty v okolí. Tvary zemského povrchu.

Výkonový štandard:

*1. Orientácia v teréne*

* 1. Poznať stanovište a okolie školy.
		1. Urči najvýhodnejšie miesto v okolí školy na pozorovanie.
		2. Povedz, ako určujeme svetové strany podľa tieňa.
		3. Urči hlavné svetové strany podľa poludňajšieho tieňa.
		4. Vymenuj hlavné a vedľajšie svetové strany.
	2. Určiť významné budovy podľa svetových strán.
		1. Ukáž hlavné svetové strany pred vchodom do školy.
		2. Nakresli, čo dôležité sa nachádza severne, východne, západne a južne od vchodu do školy.
		3. Povedz, ktoré sú hlavné časti kompasu, alebo buzoly.
		4. Urči, na ktorú svetovú stranu ukazuje tmavý koniec strelky.
		5. Urči pomocou kompasu alebo buzoly, čo sa nachádza od vášho stanovišťa na vedľajších svetových stranách.

*2. Tvárnosť krajiny*

* 1. Charakterizovať tvárnosť okolia obce, mesta.
		1. Uveď rozdiel medzi rovinou a pahorkatinou.
		2. Povedz, ktorý je najvyšší vrch v okolí obce.
		3. Opíš Vysoké Tatry z hľadiska tvárnosti.
1. ročník

Obsahový štandard:

Hranice Slovenskej republiky a ich poloha k susedným štátom na mape. Význam čistého ovzdušia pre človeka a prírodu. Základné zásady pri táborení v prírode. Základné úkony práce s mapou – určovanie svetových strán podľa mapy, čítanie z mapy podľa farieb a základných topografických značiek, určovanie nadmorských výšok a jednoduchý odhad krátkych vzdialeností. Jednoduchý náčrt pochodu, panoramatický náčrt.

Výkonový štandard:

*1. Mapy, základné činnosti pri práci s mapou*

* 1. Vedieť základné úkony pri práci s mapou.
		1. Urči na mape sever a ostatné svetové strany.
		2. Uveď štáty, s ktorými máme spoločné hranice.
		3. Ukáž na mape miesto kde žiješ.
	2. Poznať základné topografické značky a čítanie z mapy.
		1. Urči na mape Slovenska najznámejšiu nížinu a vysočinu.
		2. Uveď farbu, ktorá sa používa pre označenie riek a jazier na mape.
		3. Nájdi na mape dve jaskyne.
	3. Poznať obsah mapy.
		1. Povedz, podľa čoho určíš, kde je na mape sever.
		2. Povedz, akou topografickou značkou sa značí obec, cesty a železnice.
		3. Ukáž na mape vrstevnicu a charakterizuj ju.
		4. Urči výškový rozdiel dvoch ľubovoľných bodov na mape.

*2. Typy náčrtov a zhotovenie jednoduchého náčrtu*

* 1. Zhotovenie jednoduchých náčrtov pochodu.
		1. Nakresli jednoduchý plán (situačný náčrt) ulice, na ktorej sa nachádza škola..
		2. Popíš rozdiel medzi situačným a panoramatickým náčrtom.
	2. Vedieť vysvetliť odhad vzdialeností.
		1. Urči dĺžku svojho kroku a dvojkroku.
		2. Opíš spôsob jednoduchého odhadu vzdialenosti krokovaním.

T e m a t i c k ý c e l o k : Zdravotná príprava

1.ročník

Obsahový štandard:

Význam poskytnutia prvej pomoci. Vybavenie domácej lekárničky a jej využitie. Nebezpečenstvo svojvoľného použitia liekov. Význam symbolu „Červený kríž“. Spôsob privolania pomoci k zranenému. Ošetrenie jednoduchých poranení rúk, nôh a hlavy.

Výkonový štandard:

*1. Prvá pomoc s použitím domácej lekárničky*

* 1. Poznať a charakterizovať prvú pomoc.
		1. Povedz, komu je potrebné nahlásiť úraz.
		2. Nakresli znak (symbol) Červeného kríža, ktorý vidíš na lekárničke, ... .

1.2 Poznať funkciu domácej lekárničky.

1.2.1 Povedz, prečo deti nesmú svojvoľne užívať lieky.

1.2.2 Vymenuj tri lieky alebo zdravotné pomôcky, ktoré by nemali chýbať

 v domácej lekárničke.

1.2.3 Uveď tri najdôležitejšie obväzové pomôcky.

1.2.4 Povedz, kde všade by nemala chýbať lekárnička.

*2. Jednoduché rany*

* 1. Poznať postup ošetrenia jednoduchých poranení.
		1. Urči, akým prostriedkom vyčistíš ranu.
		2. Vysvetli, na čo slúžia rýchloobväzy (náplasti).
		3. Ukáž na spolužiakovi ošetrenie odreniny chrbtu ruky.
1. ročník

Obsahový štandard:

Návšteva lekára v zdravotnom stredisku. Správanie sa v zdravotníckych zariadeniach. Úloha lekára pri pomoci chorým a zraneným. Prevencia pred chorobami a preventívne opatrenia proti uštipnutiu hmyzom.

Výkonový štandard:

*1. Významné strediská z hľadiska zdravotnej prevencie a liečenia*

* 1. Poznať významné zdravotnícke zariadenia.
		1. Uveď, kde sa nachádza zdravotné stredisko v mieste tvojho bydliska.
		2. Opíš, na aký účel slúži ľuďom nemocnica.
		3. Vysvetli, ako sa správať v čakárni u lekára.

*2. Starostlivosť o zdravie*

* 1. Poznať zásady starostlivosti o zdravie.
		1. Vysvetli význam povolania lekár.
		2. Uveď, akých lekárov si navštívil a ako pomáhajú chorým a raneným.
		3. Povedz, ktorým športom si upevňuješ zdravie.
		4. Uveď, aká strava je pre človeka najzdravšia.

*3. Nepríjemné poranenia*

* 1. Poznať zásady ošetrenia nepríjemných poranení.
		1. Uveď, na aké poranenie použiješ studený obklad.
		2. Povedz, pomocou čoho vytiahneš žihadlo zapichnuté v koži.
		3. Povedz názov jediného jedovatého hada u nás.
		4. Charakterizuj, ako vyzerá miesto so zahryznutým kliešťom.
1. ročník

Obsahový štandard:

Zásady ochrany zdravia. Hygiena tela a starostlivosť o chrup. Správna životospráva. Ošetrovanie a obväzovanie rán na prstoch ruky, lakťa, oka a hlavy.

Výkonový štandard:

*1. Ochrana zdravia*

* 1. Poznať časti ľudského tela a zásady správnej životosprávy.
		1. Vymenuj hlavné časti ľudského tela.
		2. Povedz, ako sa máš správne starať o svoje zuby.
		3. Povedz, prečo človek potrebuje pravidelný a dostatočný spánok.
		4. Vymenuj základné zásady správnej životosprávy.

*2. Prvá pomoc pri poranení hornej končatiny a hlavy*

* 1. Poznať zásady ošetrenia a obväzovania.
		1. Vysvetli, prečo je potrebné každé poranenie okamžite ošetriť.
		2. Popíš, ako by si ošetril povrchové poranenie hlavy.
		3. Ukáž na spolužiakovi ošetrenie odreniny lakťa.
		4. Na poranené prsty ruky použi správny obväz.
1. ročník

Obsahový štandard:

Základné životné funkcie ľudského organizmu a ich význam. Hodnota zdravia, nákazlivé choroby a ochrana pred nimi. Pojmy prvej pomoci. Obväzová technika kolena a lýtka. Použitie trojrohej šatky pri znehybnení hornej končatiny. Zásady poskytovania prvej pomoci pri jednoduchých poraneniach.

Výkonový štandard:

*1. Základné životné funkcie*

* 1. Poznať, kedy človek potrebuje prvú pomoc.
		1. Povedz, čo patrí k základným životným funkciám ľudského tela.
		2. Uveď, ako realizujeme kontrolu vedomia.
		3. Ukáž na spolužiakovi, kde položíme ruky pri kontrole dýchania.
		4. Ukáž miesta, kde nahmatáme pulz.
1. *Praktické precvičenie obväzovej techniky pri jednoduchých poraneniach horných a dolných končatín*
	1. Poznať zásady obväzovej techniky.
		1. Uveď, kedy používame obvínadlo a kedy šatkový obväz.
		2. Vysvetli, na čo musíme dávať pozor pri prikladaní obvínadla.
		3. Demonštruj, ako sa prikladá obvínadlo.
		4. Ukáž dva spôsoby ako upevníme koniec obvínadla.
		5. Demonštruj na spolužiakovi špirálový obväz lýtka a znehybnenie hornej končatiny trojrohou šatkou.

**4. Proces**

Učivo „ Ochrana života a zdravia“ má niekoľko špecifík a odlišností od ostatných vyučovacích predmetov v základnej škole. Základným znakom učiva OŽZ je, že hoci nemá vyučovací predmet, je učivo pre žiakov prvej a druhej zdravotnej skupiny povinné a výsledky sa neklasifikujú. Poslanie učiva je zamerané prípravou žiakov v koedukovanej forme na správne činnosti a konania v prípade vzniku nebezpečnej mimoriadnej situácie. Žiaci si v priebehu výchovného a vzdelávacieho procesu osvojujú potrebné vedomosti, zručnosti, návyky a schopnosti.

Zvláštnosťou učiva OŽZ je viac tematický obsah navzájom nie podobný. Pre osvojovanie vedomostí a zručností sa využívajú najmä didaktické hry, prípadne niektoré vhodné poznatky z iných oblastí vzdelávania. Používané metódy rešpektujú bežné didaktické postupy, žiada sa však uplatňovať menej verbálne a viac názorné metódy, cvičenia a kontroly. Dôležitú funkciu plnia aktivizujúce a motivačné hodnotenia, samostatné alebo skupinové činnosti. Žiaci majú v priebehu osvojovania učiva získať poznatky o potrebnosti a nenahraditeľnosti učiva pri vzniku a priebehu mimoriadnej situácie. Odporúčame spracovať a skoordinovať učivo vybraných vyučovacích predmetov k jeho využitiu v medzipredmetových vzťahoch v prospech učiva OŽZ. Prvky učiva sú zapracované do učebných osnov povinných predmetov (telesná výchova, vlastiveda, prvouka, výtvarná výchova) a sú ich integrálnou súčasťou.

Rozdielnosť v procese vyučovania učiva OŽZ je, že sa realizuje prevažne mimo učební so špecifickým materiálom a učebnými pomôckami. Dávame na zváženie zaradenie niektorých tém do DH vzhľadom na :

* priestorové podmienky školy,
* blízkosť vhodného terénu,
* dostupnosť materiálu a pomôcok na precvičovanie,
* náročnosť, alebo neprimeranosť požiadaviek a úloh na žiakov vzhľadom na pohlavie a vek,
* odbornú pripravenosť pedagogických pracovníkov.

Na procese realizácie učiva sa okrem tém vo vybraných povinných predmetoch, didaktických hier podieľajú aj :

* školský režim ( disciplinovanosť a kolektivizmus ),
* civilná ochrana a objektová ochrana,
* záujmová činnosť ( príprava mladých zdravotníkov, požiarnikov, záchranárov CO, športových strelcov a pod.),
* spolupráca so špecifickými organizáciami a združeniami ako Armáda SR, Slovenský skauting, Sokol, Orol, SČK, Slovenský zväz ochrancov prírody, Združenie technických a športových činností SR.

Nakoľko sa učivo nerealizuje v samostatnom predmete, je potrebné, aby riaditeľ školy zabezpečovaním a usmernením učiva poveril zodpovedného učiteľa. Osobitnú pozornosť je treba venovať príprave a rozširovaniu materiálového zabezpečenia výučby, ktoré vzhľadom na prevažujúci praktický charakter výučby bezprostredne ovplyvňuje kvalitu plnenia cieľov.

Poverení organizátori zodpovedajú za účelné skĺbenie organizačnej a metodickej stránky tejto náročnej formy vyučovania. Odporúča sa vypracovať námetovú situáciu a túto spojiť so súťažením tried po ročníkoch. Vzhľadom na priestorové a materiálne ťažkosti je vhodné v jeden deň organizovať didaktické hry maximálne s tromi triedami.

***Bezpečnostné opatrenia pri didaktických hrách na školách***

Za organizáciu ochrany a bezpečnosti pri uskutočňovaní didaktických hier zodpovedá vedúci didaktických hier, ktorý je povinný :

* organizovať označenie priestoru DH a poriadkovú službu v nebezpečných miestach, označenie a ohraničenie nebezpečných priechodov a miest,
* označiť miesta imitácie a zaistiť bezpečnosť pri označení jednotlivých situácií,
* udržiavať poriadok pri činnosti cvičiacich značkárov,
* spracovať pokyny pre bezpečnostné opatrenia pri cvičení v závislosti od miestnych podmienok, aby sa nimi oboznámili všetci účastníci didaktických hier,
* kontrolovať osobne a prostredníctvom svojich zástupcov a pomocníkov dodržiavanie bezpečnostných opatrení počas cvičenia.

Za dodržiavanie bezpečnostných opatrení počas didaktických hier sú zodpovední vedúci na jednotlivých pracoviskách, ktorí sú povinní :

* oboznámiť žiakov so stanovenými bezpečnostnými opatreniami,
* oboznámiť cvičiacich s nebezpečnými miestami a označiť ich,
* kontrolovať dodržiavanie bezpečnostných opatrení, najmä počas imitácie a praktickej činnosti.

Počas didaktických hier je zakázané :

* prevážať imitačné prostriedky spoločne s osobami,
* používať nesprávnu či poškodenú techniku a dopravné prostriedky,
* pohybovať sa a zdržiavať sa v miestach presunov a činnosti techniky,
* používať rádiové stanice bližšie ako 100 m od vedenia vysokého napätia, pracovať s nimi bez uzemnenia,
* používať nesprávne a poškodené imitačné prostriedky, používať ich improvizáciu,
* rozmiestňovať značkárov v miestach nebezpečnej imitácie,
* používať zápalné a dymové prostriedky bližšie ako 50 m od osôb a ľahko zápalných látok ( materiálov ). Dymové prostriedky nepoužívať menej ako 200 m od obydlia a komunikácií,
* uskutočňovať cvičné výbuchy v obytných miestach a na vodných plochách,
* zbierať nepoužité – nevybuchnuté imitačné prostriedky a demontovať ich,
* vykonávať činnosť v zadymených priestoroch bez ochranných pomôcok a zaistenia inou osobou,
* dotýkať sa vodičov elektrickej energie a vodivých kovových predmetov bez preverenia ich odpojenia od elektrickej energie,
* pohybovať sa v nebezpečných miestach,
* vykonávať zemné práce bez súhlasu príslušných územných správnych orgánov,
* rozkladať oheň v lesných porastoch a na miestach s možnosťou vzniku požiaru,
* piť vodu z nepreverených vodných zdrojov.

Na zaistenie bezpečnosti sa musia dodržiavať tieto špecifické opatrenia:

* dodržiavať stanovené bezpečnostné opatrenia pre činnosť v príslušnom objekte
* ( mieste),
* pri činnosti v rámci účelového cvičenia zabezpečiť jednotlivé miesta proti poškodeniu,
* zabrániť prípadnému narušeniu inžinierskych sietí a technologických zariadení výrobného procesu,
* uskutočniť prieskum predpokladaných miest účelového pre didaktické hry,
* priestory činnosti označiť stanovenými značkami ( tabuľkami ),
* nedovoliť prekročenie noriem pobytu a práce v ochranných maskách a iných ochranných prostriedkoch.

Pri činnosti v lesných priestoroch :

* Uskutočniť prieskum a označiť nebezpečné a nepriechodné miesta,
* Zaistiť dodržiavanie všetkých protipožiarnych opatrení,
* Zabezpečiť zdravotnícke opatrenia pri možnom úraze, proti uštipnutiu hadom, otravám a pod.

**TVORBA PROJEKTOV A PREZENTAČNÉ ZRUČNOSTI**

Prierezová téma spája jednotlivé kompetencie, ktoré chceme rozvíjať u žiakov - komunikovať, argumentovať, používať informácie a pracovať s nimi, riešiť problémy, poznať sám seba a svoje schopnosti, spolupracovať v skupine, prezentovať sám seba, ale aj prácu v skupine, vytvoriť nejaký produkt. V tejto prierezovej téme je obsah zameraný na postupnosť jednotlivých krokov a metodológiu tvorby projektu, ktorú budú môcť žiaci využívať v ostatných predmetoch alebo aj v mimoškolskej činnosti pri prezentácii svojej školy. Naučia sa prezentovať svoju prácu písomne aj verbálne s použitím informačných a komunikačných technológií.

**REGIONÁLNA VÝCHOVA A TRADIČNÁ ĽUDOVÁ KULTÚRA**

Prierezová téma Regionálna výchova a tradičná ľudová kultúra úzko súvisí s prierezovou témou Multikultúrna výchova ale vo svojom obsahu sa ešte hlbšie zaoberá živým a hodnotným hmotným a nehmotným kultúrnym dedičstvom Slovenskej republiky.

Cieľom zaradenia prierezovej témy do vyučovania je vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie kultúrneho dedičstva našich predkov.

Edukačná činnosť je zameraná na to, aby žiaci v rámci regionálnej výchovy poznali históriu a kultúru vlastnej obce, mesta, jej flóru a faunu, zvyky a tradície rodinného prostredia . Vedeli sa orientovať v turisticky a historicky atraktívnych miestach Slovenska. Základom našej kultúrnej identity a vzdelanosti, poznávania kultúrnej rozmanitosti je tradičná ľudová kultúra – kultúra, ktorú vytvorili, ktorou žili a dodnes žijú najširšie vrstvy obyvateľstva – využitie danosti regiónu, návšteva ľudového majstra, dielne, výstavy – spoznávanie tradičných ľudových remesiel, ľudovoumeleckých výrobkov regiónu, tradičné jedlá, vlastná tvorba (remeslá), spoznávanie staviteľských pamiatok v regióne, obci, poznatky využiť vo výtvarnom zobrazovaní; tvorba zbierky ľudovej hudobnej kultúry, jej prezentácia (piesne, zvyky regiónu, vlastná tvorba – spevník regiónu); poznávanie hádaniek, básní, ľudovej piesne, tanec, ľudové kroje (hudobný, pohybový, výtvarný prejav), prísloví, porekadiel, pranostík, bájok, rozprávok: ľudových, autorských, povestí a pod. – skúmanie vlastnej kultúry, skúmať a objavovať vlastnú kultúru a spoznávať iné kultúry v oblasti ľudových tradícií.

Obsahuje tri tematické celky:

* 1. Môj rodný kraj
	2. Objavujeme Slovensko
	3. Tradičná ľudová kultúra

**FINANČNÁ GRAMOTNOSŤ**

Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Gramotnosť je súbor znalostí a hodnotových postojov občana. V prípade finančnej gramotnosti sú tieto znalosti potrebné na to, aby:

* finančne zabezpečil seba a svoju rodinu,
* aktívne vystupoval na trhu finančných produktov a služieb.

Len takto je schopný spravovať svoje finančné aktíva a záväzky s ohľadom na meniace sa životné

situácie.

Kompetencie sa postupne zameriavajú na minimálnu úroveň, až do momentu absolvovania strednej školy.

Témy, celkové a čiastkové kompetencie opisujú vybrané poznatky, zručnosti a skúsenosti z oblasti finančnej gramotnosti.

Očakávania opisujú, akým spôsobom by mali žiaci byť schopní aplikovať vedomosti a zručnosti pri každodenných finančných rozhodnutiach a činnostiach. Ide o napredovanie v získavaní poznatkov, zručností a skúseností.

Témy sú zoradené do siedmich vybraných kategórií finančnej gramotnosti:

1. Človek vo sfére peňazí.

2. Finančná zodpovednosť a prijímanie rozhodnutí.

3. Zabezpečenie peňazí pre uspokojovanie životných potrieb – príjem a práca.

4. Plánovanie a hospodárenie s peniazmi.

5. Úver a dlh.

6. Sporenie a investovanie.

7. Riadenie rizika a poistenie.

**FIG. 1 Človek vo sfére peňazí**

*Celková kompetencia:*

Posúdenie významu trvalých životných hodnôt, zváženie vplyvu peňazí na ich zachovávanie a na základe toho vybratie a stanovenie životných priorít a východísk zabezpečenia životných potrieb.

*Čiastkové kompetencie*

1. Zachovať trvalé životné hodnoty a osvojiť si vzťah medzi životnými potrebami a financiami

 ako prostriedku ich zabezpečenia.

2. Pochopiť a vážiť si hodnotu ľudskej práce a peňazí ako jedného z prostriedkov jej vyjadrenia.

3. Osvojiť si základné etické súvislosti problematiky bohatstva, chudoby a dedenia chudoby.

4. Popísať fungovanie problematiky jednotlivca a rodiny v ekonomickej oblasti.

5. Osvojiť si, čo znamená žiť hospodárne.

**FIG. 2 Finančná zodpovednosť a prijímanie rozhodnutí**

*Celková kompetencia:*

Používanie spoľahlivých informácií a rozhodovacích procesov v osobných

financiách

*Čiastkové kompetencie:*

1. Poznať a harmonizovať osobné, rodinné a spoločenské potreby.

2. Porozumieť a orientovať sa v problematike zabezpečovania životných (ekonomických potrieb)

 jednotlivca a rodiny.

3. Zhodnotiť vzdelanostné a pracovné predpoklady z hľadiska uspokojovania životných potrieb.

4. Identifikovať zdroje osobných príjmov.

5. Orientovať sa v modeloch zabezpečenia jednotlivca a rodiny peniazmi.

6. Opísať faktory ovplyvňujúce výšku čistej mzdy.

7. Poznať základné otázky úspešnosti vo finančnej oblasti a inšpirovanie sa úspešnými osobnosťami a

 uplatňovanie ich postupov.

**FIG. 3 Zabezpečenie peňazí pre uspokojovanie životných potrieb – príjem a práca**

*Celková kompetencia:*

Porozumenie a orientovanie sa v zabezpečovaní životných potrieb jednotlivca a rodiny. Vyhodnotenie vzťahu práce a osobného príjmu.

*Čiastkové kompetencie:*

1. Poznať a harmonizovať osobné, rodinné a spoločenské potreby.

2. Porozumieť a orientovať sa v problematike zabezpečovania životných (ekonomických potrieb)

 jednotlivca a rodiny.

3. Zhodnotiť vzdelanostné a pracovné predpoklady z hľadiska uspokojovania životných potrieb.

4. Identifikovať zdroje osobných príjmov.

5. Orientovať sa v modeloch zabezpečenia jednotlivca a rodiny peniazmi.

6. Opísať faktory ovplyvňujúce výšku čistej mzdy.

7. Poznať základné otázky úspešnosti vo finančnej oblasti a inšpirovanie sa úspešnými

 osobnosťami a uplatňovanie ich postupov.

**FIG. 4 Plánovanie a hospodárenie s peniazmi**

*Celková kompetencia:*

Organizovanie osobných financií a používanie rozpočtu na riadenie hotovosti.

*Čiastkové kompetencie:*

1. Vypracovať osobný finančný plán.

2. Vypracovať systém na udržiavanie a používanie finančných záznamov.

3. Popísať spôsob používania rôznych metód platenia.

4. Uplatniť spotrebiteľské zručnosti pri rozhodovaní o nákupe.

5. Zvážiť príspevky na darcovstvo a filantropiu.

6. Uvedomiť si účel a dôležitosť poslednej vôle.

**FIG. 5 Úver a dlh**

*Celková kompetencia:*

Udržanie výhodnosti, požičiavanie za priaznivých podmienok a zvládanie dlhu.

*Čiastkové kompetencie:*

1. Identifikovať náklady a prínosy jednotlivých typov úverov.

2. Vysvetliť účel informácií o úverovej schopnosti a poznať oprávnenia žiadateľa o úver v súvislosti s

 informáciami o úverovej schopnosti.

3. Opísať spôsoby, ako sa vyhnúť problémom so zadlžením alebo ako ich zvládnuť.

4. Mať základné informácie o jednotlivých druhoch spotrebných úverov.

**FIG.6 Sporenie a investovanie**

*Celková kompetencia:*

Aplikácia rôznych investičných stratégií, ktoré sú v súlade s osobnými cieľmi.

*Čiastkové kompetencie:*

1. Diskutovať o tom, ako sporenie prispieva k finančnej prosperite.

2. Vysvetliť, akým spôsobom investovanie buduje majetok a pomáha pri plnení finančných cieľov.

3. Zhodnotiť investičné alternatívy.

4. Opísať spôsob nákupu a predaja investícií.

5. Vysvetliť vplyv daní na návratnosť investícií.

6. Vysvetliť spôsob regulácie a dohľadu nad finančnými trhmi.

**FIG.7 Riadenie rizika a poistenie.**

*Celková kompetencia:*

Používanie primeraných stratégií riadenia rizík.

*Čiastkové kompetencie:*

1. Pochopiť pojem riziko, vedieť identifikovať základné druhy rizík a vysvetliť základné metódy

 riadenia rizík.

2. Zohľadniť vplyv finančných kríz na hospodárenie jednotlivca a rodiny.

3. Vysvetliť systém zabezpečenia pre prípad zdravotne a sociálne nepriaznivej situácie a staroby.

4. Vysvetliť rozdiel medzi verejným a súkromným (komerčným) poistením. Vymenovať povinné

 a nepovinné druhy verejného poistenia. Charakterizovať zdravotné poistenie a sociálne poistenie

 a v rámci neho nemocenské poistenie, dôchodkové poistenie, úrazové poistenie, garančné poistenie

 a poistenie v nezamestnanosti.

5. Vysvetliť v rámci súkromného poistenia podstatu a význam poistenia majetku, zodpovednosti

 za spôsobené škody, úrazového a životného poistenia.